യുവശക്തിയുടെ വിജയം മത്സ്യകൃഷിയില് നൂറുമേനി ഉഴവൂര്: കാര്ഷികമേഖലയില് നിന്ന് അകലുന്ന യുവജനങ്ങളെ ചേര്ത്തു നിര്ത്തി നടത്തിയ പരിശ്രമങ്ങള്ക്ക് നൂറുമേനി വിജയം. കേരള സര്ക്കാരിന്റെ സുഭിക്ഷ കേരളം പദ്ധതിയുടെ ആദ്യഘട്ടത്തില് ഏറ്റെടുത്ത മത്സ്യകൃഷി നാടിന് ആവേശമായി. യുവകര്ഷകരായ സ്റ്റാലിന് സ്റ്റീഫന്, സ്റ്റാന്ലി സ്റ്റീഫന് എന്നിവരുടെ മത്സ്യക്കുളങ്ങളിലായിരുന്നു വിളവെടുപ്പ് നടന്നത്. രണ്ട് സെന്റ് പടുതാ ക്കുളത്തിലായിരുന്നു കൃഷി നടത്തിയത്. ലോക്ക് ഡൗണ് കാലം നല്ലരീതിയില് വിനിയോഗിക്കാനായി എന്നതും ഏറെ നേട്ടമായി. മത്സ്യകൃഷിക്കൊപ്പം കോഴി, പച്ചക്കറി തുടങ്ങിയ വിവിധ തരം കൃഷികളിലും യുവകര്ഷകരുടെ സാന്നിധ്യവും വിജയവും പ്രകടമാണ്. പഞ്ചായത്ത് പ്രസിഡന്റ് ജോണിസ് പി. സ്റ്റീഫന് അധ്യക്ഷത വഹിച്ചു. വിളവെടുപ്പ് ഉത്സവം ഉഴവൂര് ബ്ലോക്ക് പഞ്ചായത്ത് വൈസ് പ്രസിഡന്റ് ഡോ. സിന്ധുമോള് ജേക്കബ് ഉദ്ഘടനം ചെയ്തു. വൈസ് പ്രസിഡന്റ് റിനി വില്സണ്, സ്റ്റാന്ഡിംഗ് കമ്മിറ്റി ചെയര്മാന് കെ.എം. തങ്കച്ചന്, ഫിഷറീസ് ഡിപ്പാര്ട്ട്മെന്റ് ഓഫീസര് ജൈനമ്മ എന്നിവര് പ്രസംഗിച്ചു.